**Decius**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Decius

...

... și dădu un semn Cezarul să-nceapă ale zilei lupte,

mulțimea nerăbdătoare însetată e de sânge,

doar Cassandra stă în umbră și îngrijorată plânge,

că moartea, din gladiatori, așteaptă să se înfrupte!

Iar Decius, iubitu-i dac astăzi va intra în luptă

adversar puternic sorții au decis ca el să-nfrunte,

nu știe dacă experiența pe Decius, azi îl ajută,

adversarul lui, cumplit, nu e om, ci pare-un munte!

...

...lupta-ncepe. Doi novici se înfruntă spadă-n spadă,

amândoi sunt plini de sânge, niciunul nu vrea să cadă!

...

Un retiar intră-n arenă, să decidă-a luptei soartă

privește-atent la cei doi tineri cătând pe cine să aleagă.

Calcând încet și cu prudență încearcă pe cei doi să-i despartă,

cei doi văzând cât e de mare, încep ușor să se retragă!

...

Mulțimea urlă-nnebunită, ridicată în picioare

inimile bat spasmodic, moartea deasupra lor plutește,

retiaru-și zvârle plasa spre cei doi, să-i înfășoare,

însă aceștia se reped și retiarul se ferește!

...

Cu tridentul lui cel lung ține-adversarii la distanță,

mulțimea țipă agitată, bate din palme, din picioare

adulmecând cu lăcomie arena unde-acum se moare,

când cei doi tineri se aruncă pe-un adversar fără speranță!

...

Lovit de moarte, retiarul cade cu pieptul sfârtecat,

trompetele sună din nou și Decius intră în luptă,

trupul său atletic pare din piatră de granit sculptat,

ține-n mâna stângă scutul și-n dreapta, sabia scurtă!

...

Iute-și măsoară adversarii, se retrage,-i ocolește,

a lor lovituri cumplite, el le evită elegant,

Cassandra țipă-nspăimântată simțind momentul culminant

când Decius, părând un zeu, ca un fulger, scurt, lovește!

...

Cei doi cad într-o clipită, neștiind ce i-a lovit,

mulțimea toată e-n picioare, aclamând învingătorul,

moartea și-a luat astăzi birul de la cei care-au murit,

deși venise să-l răpească pe Decius, gladiatorul!